CELEX: 32018R1605
Language: et
Date: 2018-10-25 00:00:00
Title: Nõukogu rakendusmäärus (EL) 2018/1605, 25. oktoober 2018, millega rakendatakse määrust (EL) 2015/1755 piiravate meetmete kohta seoses olukorraga Burundis

26.10.2018   
               
               
                  ET
               
               
                  Euroopa Liidu Teataja
               
               
                  L 268/18
               
            
         NÕUKOGU RAKENDUSMÄÄRUS (EL) 2018/1605,
         25. oktoober 2018,
         millega rakendatakse määrust (EL) 2015/1755 piiravate meetmete kohta seoses olukorraga Burundis
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 1. oktoobri 2015. aasta määrust (EL) 2015/1755 piiravate meetmete kohta seoses olukorraga Burundis, eriti selle artikli 13 lõiget 4 (1),
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 1. oktoobril 2015 vastu otsuse (EL) 2015/1755 piiravate meetmete kohta seoses olukorraga Burundis.
                  
               
                     (2)
                  
                  
                     Ühe füüsilise isiku kohta on kättesaadavad täiendavad tuvastamisandmed.
                  
               
                     (3)
                  
                  
                     Määruse (EL) 2015/1755 I lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2015/1755 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. oktoober 2018
            
               
                  Nõukogu nimel
               
               
                  eesistuja
               
               J. BOGNER-STRAUSS
            
         
         
            (1)  ELT L 257, 2.10.2015, lk 1.
      
      
         
            LISA
            Määruse (EL) 2015/1755 I lisas asendatakse pealkirja „Artiklis 2 osutatud füüsiliste ja juriidiliste isikute, üksuste ja asutuste loetelu“ all kanne 3 järgmisega:
            
               
                            
                        
                        
                           Nimi
                        
                        
                           Andmed
                        
                        
                           Loetellu kandmise põhjused
                        
                     
                           „3.
                        
                        
                           Mathias/Joseph NIYONZIMA,
                           teise nimega KAZUNGU
                        
                        
                           Sünniaeg: 6.3.1956; 2.1.1967
                           Sünnikoht: Kanyosha, Mubimbi, Bujumbura-Rural provints, Burundi
                           Registrinumber (SNR): O/00064
                           Burundi kodakondsus.
                           Passi number: OP0053090
                        
                        
                           Riikliku luureteenistuse ametnik. Vastutav poliitilise lahenduse leidmise takistamise eest Burundis, õhutades vägivalda ja repressioone meeleavalduste ajal, mis algasid 26. aprillil 2015 pärast president Nkurunziza kandidatuuri teatavakstegemist. Aitas kaasa Burundis toime pandud vägivallategude, repressioonide ja inimõiguste raskete rikkumiste eest vastutavate Imbonerakure poolsõjaliste relvastatud rühmituste väljaõppele, koordineerimisele ja relvastamisele, muu hulgas väljaspool Burundit.“